**VZN č. 4/2015 o výške mesačného príspevku na čiastočnú úhradu výdavkov za pobyt dieťaťa v materskej škole a výšku mesačného príspevku na čiastočnú úhradu nákladov spojených s činnosťou školského klubu detí**, ktorých zriaďovateľom je Obec Dobrá Voda

**Návrh nariadenia bol zverejnený na úradnej tabuli v obci a internetovej adrese obce**

**Dobrá Voda dňa**  11.12.2015

**VZN č. 4/2015 vyvesené na úradnej tabuli v obci Dobrá Voda dňa** 30.12.2015

**VZN č.4/2015 zverejnené na internetovej stránke obce Dobrá Voda** 30.12.2015

**VZN nadobúda účinnosť dňa** 14.12.2015

Obecné zastupiteľstvo v Dobrej Vode

prijalo dňa 30.12.2015

Obecné zastupiteľstvo Obce Dobrá Voda v zmysle § 6 zákona č. 369/90 Zb. o obecnom zriadení v znení neskorších zmien a doplnkov a podľa §28 a §114 zákona č. 245/2008 Zb. o výchove a vzdelávaní (školský zákon) a o zmene a doplnení niektorých zákonov vydáva toto všeobecne záväzné nariadenie (ďalej len VZN):

# Čl. I

# Úvodné ustanovenie

Toto všeobecne záväzné nariadenie /ďalej len „nariadenie“/ určuje **výšku mesačného príspevku na čiastočnú úhradu výdavkov za pobyt dieťaťa v materskej škole a výšku mesačného príspevku na čiastočnú úhradu nákladov spojených s činnosťou školského klubu detí**, ktorých zriaďovateľom je Obec Dobrá Voda.

# Čl. II

# Výška príspevku za pobyt dieťaťa v materskej škole

1. Za pobyt dieťaťa v materskej škole prispieva zákonný zástupca **na čiastočnú úhradu výdavkov v materskej škole mesačne na jedno dieťa sumou 10,00 €.**
2. Tento príspevok sa uhrádza vopred do 10. dňa v kalendárnom mesiaci do pokladne Základnej školy s materskou školou.
3. Príspevok v materskej škole sa **neuhrádza za dieťa**:

a/ ktoré má jeden rok pred plnením povinnej školskej dochádzky,

b/ ak zákonný zástupca predloží riaditeľovi Základnej školy s materskou školou doklad o tom, že je poberateľom dávky v hmotnej núdzi a príspevkov k dávke v hmotnej núdzi,

c/ktoré je umiestnené v zariadení na základe rozhodnutia súdu.

1. Príspevok v materskej škole na **základe rozhodnutia zriaďovateľa** sa neuhrádza za dieťa:

a/ ktoré má prerušenú dochádzku do materskej školy na viac ako 30 po sebe nasledujúcich

kalendárnych dní z dôvodu choroby alebo z rodinných dôvodov preukázateľným spôsobom,

b/ ktoré nedochádzalo do materskej školy v čase školských prázdnin alebo bola prerušená

prevádzka materskej školy zapríčinená zriaďovateľom alebo inými závažnými dôvodmi,

v týchto prípadoch uhrádza zákonný zástupca pomernú časť určeného príspevku.

# Čl. III

# Výška príspevku na čiastočnú úhradu nákladov spojených

#  s činnosťou školského klubu detí

1. Obec Dobrá Voda ako zriaďovateľ školského klubu detí určuje výšku mesačného príspevku na čiastočnú úhradu nákladov spojených s činnosťou školského klubu detí vo výške **7,00 €** na jedno dieťa.
2. Tento príspevok sa uhrádza vopred do 10. dňa príslušného kalendárneho mesiaca, ktorý predchádza kalendárnemu mesiacu, za ktorý sa príspevok uhrádza.

**Čl. IV**

**Záverečné ustanovenia**

1. Obec ako zriaďovateľ školy a školských zariadení môže rozhodnúť o znížení alebo odpustení príspevkov podľa §§ 3, 4 tohto nariadenia, ak zákonný zástupca neplnoletého žiaka o to písomne požiada a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa zákona č. 599/2003 pomoci v hmotnej núdzi podľa zákona č. 599/2003 pomoci v hmotnej núdzi a o zmene a doplnení niektorých zákonov v znení neskorších predpisov.
2. Žiadosti spolu s dokladmi predkladá zákonný zástupca prostredníctvom školy alebo školského zariadenia zriaďovateľovi.
3. Toto VZN bolo schválené Obecným zastupiteľstvo uznesením č. 63/2015 zo dňa 30.12.2015
4. VZN č. 4/2015 nadobúda účinnosť 14.01.2016.
5. Dňom účinnosti tohto všeobecne záväzného nariadenia sa zrušuje Všeobecne záväzné nariadenie obce Dobrá Voda č. 5/2009 o výške mesačného príspevku na čiastočnú úhradu výdavkov škôl a školských zariadení na území obce Dobrá Voda, zo dňa 12. 12. 2008.
6. Zmeny a doplnky tohto všeobecne záväzného nariadenia schvaľuje Obecné zastupiteľstvo v Dobrej Vode.

 René Blanárik

 starosta obce

#